ร้านอยู่ตรงถนนเลียบคลองชลประทาน ถ้ามาจากข้างๆมหาลัยเชียงใหม่ เลยแยกเชียงใหม่ภูคำมาประมาณ500เมตร ร้านจะอยู่ทางซ้ายค่ะ ป้ายหน้าร้านคือร้าน penguin ghetto นั่นเองค่ะ เข้ามามีที่จอดรถได้4-5คันค่ะ
     ตัวร้านเป็นบ้านคนเลยค่ะ นั่งข้างนอกได้สองโต๊ะ ข้างในเป็นห้องแอร์ นั่งตรงเคาน์เตอร์ดูพ่อครัวทำอาหารได้6 ที่นั่งค่ะ
     อย่างที่บอกเป็นบ้านคน ให้อารมณ์เหมือนมาบ้านเพื่อนแล้วเพื่อนทำอาหารโชว์ 555 เพราะฉะนั้นจะช้านิดนึงนะคะ อาหาร25-30นาทีเลย แต่จะรู้สึกว่ารอไม่นานเพราะดูเค้าทำอาหารจนเพลิน และที่สำคัญ กลิ่นเย้ายวนมากกก

-พิซซ่า : อันนี้เฉยๆค่ะ ออกจืดๆไปนิดนึง เครื่องใส่ให้ไม่เยอะเท่าที่ควร 3/5


-ใส้กรอกอบชีส :เป็นเมนูที่ดูเค้าทำแล้วง่ายโคตรๆ แต่อร่อยไม่แพ้ร้านดังๆเลยค่ะ เพื่อนๆติดใจจ้วงกินหมดอย่างรวดเร็ว

 - พาสต้าพริกแห้งเบคอน เอาจริงๆ รสชาติเฉยะๆค่ะ คือพอทานได้ แต่ที่ทำให้จานนี้อร่อยเป็นพิเศษคือเส้นพาสต้าทำเองสดๆให้ดูเลยค่ะ ตั้งแต่รีดแป้ง ต้ม ยันผัด เส้นเหนียวนุ่ม กำลังดี ไม่เละเกินไป 4/5

-angel hair carbonara :เส้นพาสต้าน่ะเทพอยู่แล้ว แต่ซอสครีมรสชาติเฉยๆค่ะ 3/5

- summer pasta :อันนี้ก็เฉยๆค่ะ ใส่มะเขือเทศเพิ่ม รสชาติพาสต้าดีอยู่แล้ว แต่สู้ตัวพริกแห้งเบคอนไม่ได้3/5

สรุปมื้อนร้ทั้งหมด รวมดาแฟอีก3 แก้ว 937บาท ถือว่าราคาปานกลางค่อนข้างถูกเลยค่ะ เนื่องจากจานนึงก็ไม่น้อย และของที่ทำให้ทานก็เป็นวัตถุดิบดีทีเดียวค่ะ

 ถ้าแวะมาเชียงใหม่ อยากลองทานอาหารธรรมดาที่ไม่ธรรมดา ร้านนี้เป็นอีกร้านที่ห้ามพลาดค่ะ